26 Augustus – Koringberg
August 26, 2018 by admin	Leave a Comment
Bybelsondag: 26 Augustus: Maleagi 3:1-12
Die skat van jou hart
Nadat ons gereflekteer het oor die eerste tafel van die Wet, neem ons vanoggend ’n breek tydens die basaarnaweek voor ons voortgaan met die tweede tafel. Want die basaar is ’n geleentheid om ons seëninge te tel. Moet ons nog ’n basaar hê het baie gevra tot die oploop van vanjaar se basaar? Is dit nog die moeite werd?
Soos Dawid eeue tevore kan ons vanoggend weereens bely: “Alles kom tog van U af en ons gee aan U wat ons van U gekry het.” Sien alles wat ons het, is ’n geskenk van God. Die basaar is ’n geleentheid waar ons dit gedenk. Dit is ’n geleentheid om aan die Here terug te gee wat ons van Hom ontvang het.
Die basaar is nie net’n geleentheid vir elkeen van ons om dit te bely nie, maar meer as dit, dit is ’n geleentheid om jou vryheid in Christus te beoefen. Om weereens te dink aan Christus se vrygewigheid aan die kruis en toe te laat dat dit jou vrymaak. Om jouself te herinner dat Christus ryk was, maar om ons onthalwe arm geword het sodat ons deur Sy armoede ryk kon word.
25 Augustus Basaar
09 September Kerkraad bevestiging
10 Oktober Oesdiens
14 Oktober Gemeente ete
MEELEWING EN VOORBIDDING
Ons dink in ons gebede aan almal wat siek is, in hospitale of tuis aansterk ná operasies of behandeling, ons bid ook vir ons gemeenskap en land:
Dankie vir reën wat geval het; grondhervorming gesprekke, Bregda Mostert; Mirrie Albertyn.
27 Augustus: Heinrich Coetzee
28 Augustus: Albert Carstens
30 Augustus: Angenita Hanekom
30 Augustus: Sheila Visser
01 September: John Loxton
Kleuterkerk: Gaan uit net na die kindermoment.
Kategese: Net na die erediens in die kerk.
Biduur: Dinsdag aan huis van Gielie en Marie Kellerman (Kasteelstraat 69) om 09:30
Omgeegroep: Dinsdag 18:30 aan huis van Teubes en Bregda Mostert (Hooggeleë)
WhatsApp: Om deel van die gemeente se WhatsApp groep te wees of iets daarop te plaas kontak asseblief vir Bregda Mostert (083 597 0091) of Adèle du Toit (083 954 9524).
Sopkombuis: Skenkings van stene, skadunet en ’n tafel word benodig. Kontak vir Hester Truter in die verband (082 436 8987)
Kosbank: Kontak vir Andrea Truter vir enige navrae (082 328 1089) hieroor
Klerebank: Ons benodig klere, skoene en komberse. Kontak vir Bregda Mostert in die verband (083 597 0091)
Dagsorg & SmartStart: Kontak vir Karisa Nel vir navrae (076 522 7767)
ACVV: Vir enige navrae oor die senior burger koringklub kontak asb. vir Lize Steyn (082 263 9434 )
Die volgende lidmate is tot die kerkraad verkies. Geen besware is binne die approbasie tydperk ontvang nie:
Alex Le Roux (Dorp – herkies) Emden Vosser (Dorp)
Sakkie du Toit (Hooggeleë) Phillip Mostert (Hooggeleë)
Johan Mostert (Bergrivier) Louis Carstens (Bergrivier)
Klaus Warnich (Klipvlei) Heino Smit (Klipvlei)
Adele du Toit (Vrouediens – herkies)
Vraag: Wat is die vierde bede?
Antwoord: Gee ons vandag ons daaglikse brood. Dit is: Versorg ons met alles wat vir die liggaam nodig is (a), sodat ons daardeur erken dat U die enigste Bron is van alles wat goed is (b), en dat al ons sorge en arbeid en ook u gawes sonder u seën ons nie kan baat nie (c). Gee daarom dat ons ons vertroue van alle skepsele aftrek, en op U alleen stel (d). (a) Ps 145:15; 104:27; Matt 6:26. (b) Jak 1:17; Hand 14:17; 17:27. (c) 1 Kor 15:58; Deut 8:3; Ps 37:16;
127:1, 2. (d) Ps 55:23; 62:11; 146:3; Jer 17:5, 7.
Copyright © 2019 Koringberg.